As jy van Afrikaans hou kan jy gerus jou pantoffels aantrek en hier by my aan tafel kom sit en skryf oor ditjies en datjies. Ek gee vyf woorde wat jy as prikkel kan gebruik. Jy kan almal gebruik of net een; selfs geen woord sal ook doen. Solank jy skryf wat uit jou gemoed opduik. Die belangrike is dat jy dit geniet en Afrikaans gebruik.
Ek loop die hele verlede week en dink aan die optrede van verskillende kinders wat by my in Voorskool is. Daar is die liefdevolste, pragtigste kinders. Elkeen het ‘n besondere manier om hul gevoel uit te druk. Die dogtertjies is sag en liefdevol, terwyl die seuns lawaaierig en opgewonde kan wees.
Sy het in die begin van die tweede termyn as vyf jarige begin. In die begin was sy half skrikkerig om te bly en wou bietjie aan haar ma vasklou. Ma het egter ferm gestaan en haar by my gelos. Sy is ‘n juweeltjie, een wat van alles meer wil weet en kan baie slim antwoorde gee. Sy glimlag altyd en is baie gemoedelik. Die ma werk drie dae in die week. ‘n Lang dag vir ‘n kind van vyf. Sy kom net na half agt in en gaan eers half ses die aand huistoe.
Ag dit is te pragtig geskryf. Sterkte vir die dae wat hulle moeiliker is. Hulle waardeer egter jou insette
Pragtig geskryf Ineke. Dis belangrik vir so ‘n ou klein mensie om te weet daar is iemand wat vir hulle omgee!
Scrapy dis seker nie aldag maklik nie maar jy het nog soveel doel in die lewe. Jy speel ‘n belangrike rol in die kinders se lewens.
Daar slaan jy die spyker op sy kop. Daardie doel in die lewe is so belangrik. Al is daar chaotiese dae tussenin kan ek nie daarsonder lewe nie!